
Parlamentul  României

Camera  Deputaţilor

Comisia pentru industrii si servicii






                 Bucureşti, 11.03.2008





                                                              Nr.23/70/2008
AVIZ

asupra propunerii legislative de modificare şi completare a Legii nr.105/2006 pentru aprobarea Ordonanţei de urgenţă a Guvernului nr.196/2005 privind Fondul de Mediu


În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată, pentru aviz care va fi transmis Comisiei pentru agricultură, silvicultură, industrie alimentară şi servicii specifice şi Comisiei pentru administraţie publică, amenajarea teritoriului şi echilibru ecologic, cu propunerea legislativă de modificare şi completare a Legii nr.105/2006 pentru aprobarea Ordonanţei de urgenţă a Guvernului nr.196/2005 privind Fondul de Mediu, transmis cu adresa nr. P.l.x 103 din 3 martie 2008, înregistrat sub nr.23/70 din 4 martie 2008.


Consiliul Legislativ, cu avizul nr.1415/15.10.2007, a avizat favorabil propunerea legislativă cu observaţii şi propuneri. privind respectarea normelor de tehnică legislativă.



Guvernul, prin actul nr.2971/08.11.2007, nu susţine adoptarea propunerii legislative.



Senatul, în şedinţa din 27 februarie 2008, a respins propunerea legislativă.


Propunerea legislativă are ca obiect de reglementare modificarea şi completarea Ordonanţei de urgenţă a Guvernului nr.196/2005 privind Fondul pentru mediu, aprobată cu modificări şi completării prin legea nr.105/2006, în sensul creării unui cont special de investiţii în care să fie colectate veniturile din taxe privind autorizaţiile de mediu sau alte taxe de la fermele zootehnice din care să se asigure susţinerea financiară pentru investiţii de mediu în domeniul zootehnicei, susţinerea financiară pentru proiectele propuse de către operatorii economici, organizaţiile neguvernamentale şi unităţile de învăţământ, precum şi pentru investiţiile privind protecţia mediului.



Examinarea propunerii legislative a avut loc în şedinţa comisiei din data de 11 martie 2008. 



În urma dezbaterilor, membrii comisiei au hotărât, în unanimitate, avizarea negativă a propunerii legislative.


Prin obiectul de reglementare şi conţinutul său, propunerea legislativă face parte din categoria legilor ordinare.



În conformitate cu prevederile art.75 din Constituţia României, republicată, Camera decizională pentru această propunere legislativă este Camera Deputaţilor.

PREŞEDINTE,
Iulian Iancu
Consilier parlamentar, Viorela Gondoş

Expert parlamentar, Isabela Robe

